खन्थाइखौ सुंद’यै रायफोरनाय होदोंमोन ड० अनिल कुमार बर’ बिथाङा जाय बिथाङा गावनो सासे बइजोंबो सिनायजानाय ‘poet critic’ आरो बर’ थुनलाइनि जारिमिन लिरगिरिखा। जिउखौनो थांखिनानै बुंदों जेला खन्थाइया जिउनि अर्खि जाखागोन बेयो सैथो। रश्मि चौधुरीनि खन्थाइयाव ड० अनिल बर’वा ‘negative’नि बाथ्रा बुंदों। रमांटिक खन्थाइगिरि जन कीटस्आबो बिदि सानस्रिजों खन्थाइ लिरनायमोन जायखौ ‘negative capability’बुंदों।बेयो मोनसे मुंदांखा खन्थाइ सावरायनायनि ‘theory’ जायखौ ‘दानख’वारि हारोंथाइ’ बुंजायो।जन कीटस्आ गावबो गावनि खन्थाइखौ बे सानथौथिजोंनो सावरायदों। दानख’वारि सानस्रिजों दाजाबथाइयारि सानस्रिनि ‘poetic images’ बाहायदों।जोबोर मोजां मोनदांथि। ड० अनिल बर’वाबो बेखौ गनायखादों- “नाथाइ आथिखालनि समाजाबो बिब्दि ‘negative’ इमेजजों साग्लोबनानै दं।दाबो बुथारनाय,सिथारनाय,सन्त्रास, थैनि सिद्दावनाय,जिनारि आरो अगेन आखुनिफ्राइ जोंनि समाजा उदां जानो हायाखै।सानफ्रोमबो गोदान गोदान जिनाहारि, बुथारनायनि रादाबजों जुरिजेनो जोंनि गोदान फुं।जानो हागौ खन्थाइगिरिया बिब्दि थासारिनि गोहोमावनो बिब्दि ‘negative’इमेजखौ लानानै खन्थाइ सोरजिनो थुलुंगा मोनदों।”